SET เด้งเหนือ 1,700 จุด รับปัจจัยบวกตปท. โบรกฯ ชู 5 ธีมหุ้นเด่นน่าสอย
SET เด้งเหนือ 1,700 จุด รับปัจจัยบวกตปท. โบรกฯ ชู 5 ธีมหุ้นเด่นน่าสอย ล่าสุด ณ เวลา 10.17 น. อยู่ที่ 1,704.11 จุด บวก 6.72 จุด หรือ 0.40% สูงสุดที่ 1,705.97จุด ต่ำสุดที่ 1,702.59 จุด มูลค่าการซื้อขาย 6.97 พันล้านบาท
1 ธ.ค. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 10.17 น. อยู่ที่ 1,704.11 จุด บวก 6.72 จุด หรือ 0.40% สูงสุดที่ 1,705.97จุด ต่ำสุดที่ 1,702.59 จุด มูลค่าการซื้อขาย 6.97 พันล้านบาท
สำหรับปัจจัยที่ส่งผลให้ดัชนีปรับตัวขึ้นแรงเป็นผลมาจากได้รับปัจจัยบวกจากต่างประเทศ ตัวเลขเศรษฐกิจสหรัฐ-ยูโรโซนที่ออกมาดี ความคาดหวังว่าร่างกม.ปฏิรูปภาษีสหรัฐจะได้รับการสนับสนุน และผลการประชุมกลุ่มโอเปก-นอกโอเปกออกมาตามคาด
โดย บล.โกลเบล็ก ระบุในบทวิเคราะห์ว่า ภาวะตลาดหุ้นไทยได้รับปัจจัยบวกจากตัวเลขเศรษฐกิจสหรัฐ-ยูโรโซนที่ออกมาดี ความคาดหวังว่าร่างกม.ปฏิรูปภาษีสหรัฐจะได้รับการสนับสนุน และผลการประชุมกลุ่มโอเปก-นอกโอเปกออกมาตามคาด  รวมทั้งเศรษฐกิจในประเทศไทยช่วงปลายปีที่ดีต่อเนื่องจากการส่งออก  โดยมีปัจจัยลบจาก fund flow ต่างชาติผันผวน และใกล้ช่วงวันหยุดยาวปลายปี  คาดวันนี้ SET เคลื่อนไหวในกรอบ 1,690-1,705 จุด
สำหรับกลยุทธ์การลงทุน แนะเก็งกำไรกลุ่มที่มีปัจจัยสนับสนุน
– ดัชนีค่าระวางเรือปรับตัวขึ้นสู่ 1,578 +16%ภายใน 2 สัปดาห์ PSL
– SPP HYBRID ประกาศผล 14 ธ.ค. SSP PSTC
– ERW ปลัดท่องเที่ยว หนุนใช้มาตรการภาษีกระตุ้นเที่ยวไทยเที่ยวไทย
– หุ้นที่ผลประกอบการผ่านจุดต่ำสุดไปแล้ว ANAN COMAN XO MALEE TPCH TWPC JUBILE AMA
– กลุ่มรับเหมาฯ การจัดตั้งไทยแลนด์ฟิวเจอร์ฟันด์ โครงการ PPP และรถไฟทางคู่ ระยะที่ 2
10 อันดับหุ้นดันดัชนี
